दुलाराय हादोर नाङै हादोरारि बिसायख'थि आयोग ( Election Commission of India ) नि साखा - फारायाव सोलिबोबाय थानाय भ'ट होगिरि नायबिजिरनाय हाबाफारि ( Elector's Verification Programme ) या राज्योआव 15 अक्ट'बरावनो भ'टार सायख'नाय हाबाफारिनि खामानिया थुंगिनायनि खोथा फोसावनाय जादोंमोन । नाथाय राज्यो - राजानि इयुनखौ सान्नानै फावसाय़ना होयो । फैगो नबेम्बरनि 18 खालार सिम बारायनाय ( Extended ) जादों होन्ना आसाम हादोरसानि गाहाइ बिसायख'थियारि मावख'गोरा ( Chief Electoral Officer ) मुकेश चन्द्र चाहु बिथांआ रोखा खालामना होयो । भट होगिरि नायबिजिरनाय हाबाफारि ( Elector's Verification Programme ) आव खर'सा आसामनि खायफा जिलानिफ्राय जोबोद खम भटार राज्यो राजा ( Microscopic Numbers of Voter's ) या बाहागो लादों । बेरा फारसे थिं आफां आसाम ( Lower Assam ) निफ्राय गोबां सुबुंआ बे भट होगिरि राज्यो - राजाया नांगौथार फोरमानथि गथायदोंब्लाबो गोजोनथाव नङा । मानोना दासिम हालागै सोलिबोबाय थानाय Voter's Verification हाबाफारियाव कामरुप मेट्रपलिटान जिल्लायाव दाइन ( 8 % ) जौखोन्दो नि खम भ'ट होगिरिया गावसोरनि मुं फारिलायाव थिसन्दों । रायखांनो गोनां दि भ'ट होगिरिनि फोरमानथि नायबिजिरनाय हाबाफारियाव ( Elector's Verification Programme ) आरो जोबथा हादोरारि नोगोरारि फारिलाइ ( Final National Registration of Certificate ) मोननै नि गेजेराव सोमोन्दो गैया थेवबो हादोरारि बिसायख'थि आयोग ( Election Commission of India ) नि साखा - फारायाव हादोरनि भ'ट होगिरिनि नंगुबै फोरमानलाइ सायख'नायनि खामानिया सोलिगासिनो दं । सोलिबाय थानाय भ'टार सायख'नाय हाबाफारिनि बिथायाव ( Voter's Verification Programme ) द्राफ फट' इलेकटरेल फारिया फैगो 2020 माइथायाव फोसाव जागोन होन्ना मिथिनो मोननाय जादों । आसामाव थांनाय द्राफ फट' इलेकटरेल फारि ( Last Photo Electoral Roll ) याव सा 2.19,91.112 भ'टार मोन्दोंमोन । गावनि मबाइल फननि हेफाजाबाव www . nvsp . in लगिं खालामनानै आरो EPIC ( Electoral Photo Identity Card ) नि डिटाइल गथायोब्लानो साफ्रोमबो भ'टारा गावनि मबाइल फनाव खनसेबाव उसार नेम आरो पासवर्ड मोनहैगोन । उसार नेम आरो पासवर्ड मोननायनि उनाव गावजों लोगोसे नख'रनि गुबुन गुबुन सोद्रोमाफोरनिबो मुं गेबेंङै दं ना गैया बेखौ नायनो हागोन । आरो जुदि सोरनिबा मुं एबा गुबुन गुबुन खारिथिया गोरोन्थि जाना दं बेखौ www . nvsp . in नि जोहै नांगौथार फोरमानथिखौ आपलद खालामनानै लानो हागोन । बेरा फारसेथिं भ'टार राज्यो - राजाया मबाइल फननि फ्राय 'Votershelpline' एपनि गेजेरजों भ'ट होगिरिनि फोरमानथि नायबिजिरनाय हाबाफारि ( Voter's Verification Programme ) याव बाहागो लानो हागोन । आसामनि गाहाइ बिसायख'थि बिफाननि मावख'गोरा ( Chief Election Officer of Assam ) मुकेश चन्द्र चाहु बिथांआ " दि सेन्टिनेल " खौरांलाइजों जानाय मुगा मुगि बुब्लियाव फोरमायो हरदों दि सोलिफु दाननि फैगो 18 अक्ट'बरनि गेजेराव राज्योनि दाब दाब जायगानि राज्यो राजाया भ'ट होगिरिनि फोरमानथि सायख'नाय हाबाफारि ( Voter's Verification Programme ) नि खामानिखौ मावलांगोन होनना आसा खालामदों । भ'ट होगिरि राज्यो - राजाया गावनि मबाइल फन आरो इ मेइलनि गेजेरजोंबो गावनि मुं इलेकटरेल फारियाव सोसननो हागोन । मख'जाथावदि जायखिजाया भ'ट होगिरि राज्यो - राजाया खनसे गावनि मुं सोदेरनाय लोगो - लोगोनो बिसोरो गावनि मबाइलावनो भ'ट सौग्रा मिरु खारि , भ'टारनि मानथाखो आरो इ - मेइल नि जोहै आबुं खारिथि मोनसिगोन । 
हादोरारि बिसायख'थि आयोगा भ'ट होगिरिनि नायबिजिरनाय हाबाफारिखौ बारायबाय